Dissipline deur die Heilige Gees by Hessequaexpress Ad-Magazine - issuu
DISSIPLINE DEUR DIE HEILIGE GEES
Past. Japie StoffbergSELF DISSIPLINE
Rom. 8:28. Matt. 10:29-31. Jer. 48:11. Gen. 47:7-10.
Rom. 8:28. ‘’En ons weet dat vir hulle wat God liefhet, alles ten goede
mee werk, vir hulle wat na Sy voorneme geroep is’’.
Matt. 10:29-31. ‘’Word twee mossies nie vir ’n stuiwer verkoop nie ? En
nie een van hulle sal op die aarde val sonder julle Vader nie. En van julle
is selfs die hare van die hoof almal getel. Wees dan nie bevrees nie, julle
is meer werd as baie mossies’’.
Jer. 48:11. ‘’Moab was gerus van sy jeug af en het stil gelê op sy afsaksel, sonder dat hy leeg gemaak is van vat in vat: hy het nie in ballingskap gegaan nie; daarom het sy smaak in hom gebly en sy geur nie verander nie’’.
Gen. 47:7-10. ‘’Toe bring Josef sy vader Jakob in en stel hom aan Farao
voor. En Jakob het Farao gegroet met ’n seënwens. Daarop sê Farao vir
Jakob : Hoeveel is die dae van jou lewensjare ? En Jakob het Farao geantwoord : Die dae van die jare van my vreemdelingskap is honderd-endertig jaar. Min in getal en vol teëspoed was die dae van my lewensjare,
en hulle het nie gehaal by die dae van die lewensjare van my vaders
gedurende die dae van hulle vreemdelingskap nie. Toe het Jakob Farao
gegroet met ’n seënwens en van Farao af weggegaan’’.
Ek wil met diegene praat, wat geglo het in Christus Jesus en ’n nuwe
natuur ontvang het. Maar daar is baie gewoontes wat ons aangeleer het,
voordat ons by die Here uitgekom het. Baie karakter eienskappe en
aspekte van ons denke en geaardheid was deel van ons, voordat ons geglo het in die Here. Hierdie gewoontes en karakter eienskappe, geaardheid en denke het nou vir ons ’n frustrasie geword, met hierdie nuwe
lewe wat ons wil leef. Dit is die rede waarom baie mense nie die nuwe
lewe in ons kan gewaar word nie, of die Here ervaar wanneer hulle ons
ontmoet nie. Want baie keer raak hulle nog aan ons ou natuur. Ons mag
dalk onsself baie slim hou en dalk ook wees, maar in die gees werk dit
anders, ons kan dalk ’n mombakkeis op hê terwyl ons met ’n siel deel,
maar dit sal veroorsaak dat hulle nie met ons nuwe natuur kontak maak
nie. Ons mag dalk baie warm oorkom, maar ons warmte is van die ou
natuur, en bring geen warmte by hulle nie. Hierdie eienskappe frustreer
ander wat ’n aanraking van God wil hê.
Van die dag af wat ons gered is, het die Here twee dinge in ons begin
doen. Aan die eenkant is Hy besig, om ons ou gewoontes, karakter en
denke at te breek. Hierdie is die enigste manier vir Christus om Sy lewe
vrylik deur ons uit te leef. As die Here nie hierdie werk doen nie, sal Sy
lewe baie gefrustreer word deur ons ou natuur in ons. Aan die anderkant, is die Heilige Gees besig om ’n nuwe natuur en karakter in ons te
skep, stukkie vir stukkie, met Sy nuwe gewoontes en lewe. Die Here is
nie net besig om die oue af te breek nie, maar is ook besig om ons te
bou met die nuwe. Hierdie is die twee aspekte van die Here se werk in
2ons, nadat ons gered is.
Nadat ’n mens gered is, kom baie gelowiges agter dat hulle ou persoon,
eerste Adam heeltemal neergewerp moet word. Tog is hulle te slim,
hulle probeer om nagemaakte maniere te gebruik om hulle ou natuur,
karakter en gewoontes af te breek. Maar dank God, die eerste ding wat
Hy gaan doen is om die nagemaakte manier af te breek. My broer en
suster, dit is noodlottig, en baie keer net probleme, om menslike energie
te gebruik, of dinge deur ons siel se krag te wil doen, om hierdie goed af
te breek, wat deur menslike krag in die verlede opgebou is. Ons moet
agterkom en erken dat van die begin af alles van die verlede neergewerp moet word, afgebreek moet word. Maar ons kan dit nie self
neerwerp nie. Die mens se poging om homself af te breek en neer te
werp, sal net in uiterlike versiering ontaard, en dit sal net die geestelike
lewens groei verhinder. Ons het nie nodig om onsself neer te werp en af
te breek nie, God sal dit vir ons doen. Ons moet baie mooi verstaan, dat
dit God is wat dit wil doen en ook doen. Ons het nie nodig om ’n manier
te probeer uitvind, om dit self te doen nie. God wil hê dat ons hierdie
hele werk in Sy hande moet plaas. God sal op ons werk as Hy genadig is
met ons. God sal ’n omgewing skep vir ons waar ons uiterlike mens in
afgebreek word. God weet hoeveel daar is wat nodig is om afgebreek en
vernietig te word. Hy ken ook ons moedswillige en sterk punte. Ons kan
dalk te haastig of te stadig of te los, of te regverdig in sekere areas
wees. Net God ken ons nood, niemand anders nie, nie eers onsself nie.
Daarom moet ons God toelaat om die werk te doen. Alhoewel ons hele
omgewing beveel is deur God, is dit die Heilige Gees wat hierdie reëlings
rangskik vir ons. God beveel die uiterlike omgewing en omstandighede,
maar die Heilige Gees dra dit oor, in iets innerlik en pas dit op ons toe.
Hierdie verandering van uiterlik na innerlike ondervinding, word genoem
die dissipline van die Heilige Gees. God beveel die omgewing deur die
Heilige Gees. Hy beveel nie ons lewens direk nie, Hy doen dit deur die
Heilige Gees. Die bedeling tussen die Here se hemelvaart en Sy wederkoms is die Heilige Gees dispensasie. In hierdie dispensasie word al God
se werk uitgevoer deur die Heilige Gees. Die Heilige Gees rangskik alles
in die omgewing en voorsien innerlike leiding aan God se kinders.
Daar is ’n paar gedeeltes in die boek Handelinge wat sê dat die Heilige
Gees aangespoor, gekeer, en verbied het. Ons noem die omgewings
rangskikkings van die Heilige Gees, en die innerlike oortuiging, die stop,
en die verbied, die dissipline van die Heilige Gees. Dit beteken dat die
Heilige Gees ons dissiplineer deur al hierdie ondervindinge. Hierdie dissipline is nie net vir ons leiding nie maar ook vir ons geaardheid. Dit sluit
nie net al ons weë in nie maar ook ons karakter. Ons het ’n nuwe lewe in
ons, die Gees van God woon in ons. Hy weet wat ons nodig het, en Hy
weet watter ondervinding ons nodig het, waarby ons die meeste sal
baat. Die dissipline van die Heilige Gees is God se bevel vir die regte
omgewing deur die Heilige Gees, om dit wat ons nodig het, te ontmoet,
om Sy werk te volbring van afbreek en opbou in ons. Ons omgewing is
3heeltemal gerangskik deur God. Tot ons hare is getel. As geen mossie op
die grond val sonder God se toestemming nie, hoeveel te meer is Sy
omgewing net nie onder Sy hand van omgee nie. ’n Harde woord, ’n onbeskofte houding, ’n ongelukkigheid, ’n onvervulde wens, ’n skielike
siekte, ’n skielike wegneem van ’n geliefde, al hierdie word afgeweeg
deur die Vader. Of dit geluk, of verdrukking, of gesondheid, siekte, blydskap, of pyn, alles wat ons pad langs kom, word deur die Vader goed
gekeur. Onbewustelik word ons gebreek deur die Heilige Gees, en die
Heilige Gees vervang ons karakter, met dit wat soos God sin is. Hierdie
God tipe karakter, en denke sal deur ons uitgedra word dag na dag.
Sodra ons glo in die Here, sal ons duidelikheid hê oor ’n paar dinge. Eerstens moet ons afgebreek word, en dan moet ons weer opgebou word.
Tweedens ons doen nie die afbreking nie, en ook nie die opbouing onsself nie, God rangskik al hierdie dinge vir ons. Kom ons kyk hoe rangskik
God alles vir die goeie. Elke een is verskillend in natuur, karakter, lewe
en gewoonte. Dit is hoekom almal ’n verskillende manier van afbreking
deurgaan. Die soorte dissipline wat God reël is net so verskillend, soos
die hoeveelheid verskillende mense daar is. Elke een word in verskillende situasies geplaas. ’n Man en vrou mag dalk baie naby aan mekaar
wees, tog sal God vir elkeen ’n verskillende omgewing reël. Net so met
’n ma en dogter, of pa en seun. Elke rangskikking van God gaan van die
uitgangspunt af uit, om ons op te lei.
Rom 8:28 sê,’’ alles werk ten goede mee vir hulle wat die Here liefhet,
vir hulle wat na Sy voorneme geroep is’’. In die Grieks meen alle dinge
alles. Alles meen nie ’n honderd dinge of ’n miljoen dinge nie. Ons kan
nie bepaal hoe groot die nommer is nie. Alles word deur God voorberei
vir ons eie beswil. Daarom is daar niks wat na ons toe kom per ongeluk
nie. Vir ons is daar geen toeval nie. Alles is deur God gerangskik. Uit ons
oogpunt, mag ons ondervinding vir ons onverstaanbaar wees, ons kan
dalk nie die doel agter alles sien nie, maar God se Woord sê alles werk
ten goede mee vir ons eie beswil. Ons weet nie watter ding bring ons
watter goed nie. Ook weet ons nie hoeveel dinge wag vir ons nie, en
watter goed ons daaruit sal ontvang nie. Maar daar is een ding wat ons
weet, alles werk ten goede mee. Niks sal met ons gebeur wat nie goed
vir ons gaan voorbring nie. Ons moet baie mooi sien en verstaan, dat
God se rangskikking daar is om heiligheid in ons karakter te produseer.
Ons kan nie hierdie heiligheid deur onsself bereik nie. God is die Een wat
hierdie heilige karakter in ons skep, deur ons omgewing en omstandigheid.
Een voorbeeld wat ek aan kan dink wat al hierdie dinge mooi kan verduidelik is. In Hangchow in China is daar baie sy werkers, of mense wat
met sy spin. Om te spin beteken daar is honderde verskillende soorte
gare en kleure. As ’n mens na die stuk van agteraf kyk lyk alles een goot
gemors. ’n Buitestaander sal heeltemal verstom wees en nie verstaan
nie, hy sal nie weet watter patroon aan die anderkant is nie. Maar as hy
die regte kant sou omdraai sal hy baie mooi prente sien, blomme, berge,
4fonteine, riviere. Niks is duidelik solank as die lap gemaak word nie, ’n
mens sien net verskillende kleure gare op en af beweeg. Netso beweeg
ons ondervindinge op en af en ons verstaan dit nie. Ons weet nie watter
ontwerp God in gedagte het nie. Maar elke gare wat God gebruik, elke
dissipline uit Sy hand het ’n funksie. Elke kleur is daar vir ’n doel, en die
ontwerp is vooraf gekies. Elke ding wat gebeur, het ’n betekenis. Ons sal
dit dalk nie vandag verstaan nie, maar eendag. Party goed lyk dalk nie
baie lekker vir die oomblik nie, maar as ons na ’n tydperk terug kyk, sal
ons verseker weet hoekom die Here dit toegelaat het, en watter doel Hy
daarmee gehad het.
Ons houding :
Wat moet ons houding of gesindheid wees wanneer ons deur al hierdie
goed gaan? Rom. 8:28. Sê’’ alles werk ten goede mee vir hulle wat die
Here liefhet’’. Met ander woorde, as God werk is dit moontlik vir ons om
die goeie te ontvang, en dit is ook moontlik vir ons om nie die goeie te
ontvang nie. En al hierdie is verbind aan ons houding. Ons houding
bepaal hoe vinnig ons die goeie sal ontvang. As ons houding reg is, sal
ons die goeie onmiddellik ontvang. As ons God liefhet, sal alles wat van
God af is vir ons die goeie bewerk. As ’n man sê dat hy geen wil meer
van sy eie het, dat hy niks vir homself vra nie, en dat hy net dit wil hê
wat God vir hom gee, sal hy net een begeerte in sy hart hê, dit is om
God lief te hê. As hy God liefhet in sy hart, sal al die dinge rondom hom
saamwerk in liefde vir sy beswil, maak nie saak hoe deurmekaar hulle
lyk nie. Wanneer iets met ons gebeur, en ons het nie die liefde van God
in ons nie, wanneer ons begeer en na dinge soek vir onsself, of privaat
goed najaag, wat nie van God is nie, sal die goeie wat God vir ons uitgesit het, nie na ons toe kom nie. Ons is baie goed om te murmureer, en
te stoei, en te kla oor baie dinge, u moet asseblief in gedagte hou, dat
alhoewel alle dinge saamwerk vir die goeie, ons nie altyd die goeie dadelik ontvang nie, as ons harte nie God liefhet nie. Baie van God se kinders
het inderdaad met baie probleme te doen, maar hulle het geen goeie
ontvang nie. Hulle ondervind baie dissipline, en God het baie dinge rondom hulle rangskik, maar hierdie goed verander nie in rykdom vir hulle
nie. Die enigste rede vir hierdie armoede, is omdat hulle ander doelstellings behalwe God het. Hulle harte is nie ten volle op God gerig nie.
Hulle ervaar nie God se liefde nie, en hulle het Hom nie rêrig lief nie.
Hulle het ’n verkeerde houding. Met die gevolg, hulle is deur baie goed
maar niks het in hulle gees gebly nie. Mag God genadig wees met ons,
dat ons Hom kan leer lief kry uit ons harte uit, sodat ons regtig kinders
van Hom kan wees. Die weg om God te ken lê in liefde, nie in kennis
nie, As ’n man God lief het, sal hy God ken al het hy geen kennis nie. Alhoewel hy baie kennis het, en God nie baie lief het nie, sal al sy kennis
hom nie help om God te ken nie. As ’n mens God lief het, maak nie saak
wat sy pad langs kom nie, dit sal verander in die goeie. Ons harte moet
God lief hê, en ons moet leer om Sy hand oor ons lewe te erken, en ons5self te verneder daaronder. As ons nie Sy hand sien nie, sal ons oë deur
mense afgetrek word van Hom af. Ons sal voel ander is verkeerd en het
ons verraai. Ons sal voel almal is teen ons en almal in die kerk is
verkeerd, ons alleen is reg. En ons maak daardeur net vir onsself kritiek
bymekaar. As ons egter besef dat alles van God af is, sal ons onsself
verneder onder Sy hand, en die goeie ontvang. Psalm 39:10 sê “Ek was
stom, ek sal my mond nie oopmaak nie, want U het dit gedoen”. Hierdie
is die houding van iemand wat God gehoorsaam is. Omdat God dit gedoen het, en toegelaat het om oor ons te kom vir die goeie, daarom
verneder ons onsself en sê niks nie. Ons sal nie sê, waarom het dit met
ons gebeur nie, en waarom het dit nie met daardie ou gebeur nie. Wanneer ons God lief het en Sy hand ken, sal ons nie ons mond oopmaak
nie. Deur dit sal ons God se afbreek en opbouing in ons lewe sien. Iemand kan dalk vra, moet ons alles uit satan se hand ook aanvaar ? Die
basis is, ons sal neem dit wat God toelaat om oor ons te kom. ’n Aanval
van satan moet ons weerstaan.
Afbreek en opbou :
Die Here laat baie dinge oor ons pad kom, baie min van hulle kom met
ons toestemming. Hoekom laat die Here al hierdie slegte dinge toe oor
ons pad. Wat is Sy doel daarmee ? Sy doel is om ons natuurlike lewe af
te breek. Jer. 48:11. Sê ‘’ Moab was gerus van sy jeug af, en hy het stil
gelê op sy afsaksel, sonder dat hy leeggemaak is van vat in vat, hy het
nie in ballingskap gegaan nie, daarom het sy smaak in hom gebly, en sy
geur nie verander nie’’. Die Moabiete was Lot se nageslag. (Gen. 19:3637.) Hulle was familie van Abraham, maar hulle was uit die vlees uit.
Moab was op sy gemak en het nooit deur enige verdrukking gegaan nie,
geen toetse lyding of pyn nie, Niks het met hom gebeur wat hom trane
laat stort het nie, niks het ooit sy hart geskeur nie, of op sy pad hom gefrustreer nie. In die mens se oë is dit so seëning. Maar wat het God gesê
oor die Moabiete, hulle het stil gelê op hulle afsaksel, en is nie leeg gemaak van vat in vat nie, vir wyn om stil te lê op sy afsaksel beteken dat
dit ’n mengsel is. Wanneer wyn verander, word die boonste dele silwer
skoon terwyl die afsaksel na die bodem toe afsak. Sodra dit geskud
word, dan meng die afsaksel en die skoon wyn. Om skoon wyn te kry
moet ’n mens dit oorgooi van die een vat na die ander. In die ou dae
was daar geen filter nie, en die enigste manier om van die afsaksel ontslae te raak, was om dit van die een vat na die ander te gooi, en dan het
die afsaksel agter gebly. Partykeer sal van die afsaksel ontsnap en oorgaan na die ander vat, en dan moes dit weer na ’n ander vat oor gegooi
word. Dit sou aangaan en aangaan totdat al die afsaksel weg sou wees.
Moab was nooit leeg gemaak, van een vat na ’n ander nie. Hy was soos
wyn wat op sy afsaksel gelê het. Dit is hoekom dit gesê word dat sy
smaak in hom gebly het, en sy geur het nie verander nie, Moab het altyd
soos Moab gesmaak. Sy reuk het sy reuk gebly. Sy kondisie het nie verander van die eerste dag af nie. Maar God is nie agter die ou reuk aan
6Hulle het in traak my nie agtigheid gebly van die eerste dag af, en na
twintig jaar is hulle nog dieselfde, geen verandering nie. God wil nie dit
hê nie, Hy wil ons ou gewoontes en ou karakter verander. Hy wil alles
wat sleg is uit ons uitwerk. Hy wil ons leegmaak vanuit die een vat na
die ander, en van daardie vat na ’n ander. Nadat ons ’n paar keer leeg
gemaak is van self, of afsaksels, sal dit agter bly, en die oorspronklike
smaak sal weg wees. Moab het ’n gemaklike lewe gehad, met die
gevolg, sy wêreldse smaak het in hom gebly, en sy reuk was wêrelds.
Dalk is ons lewens nie so gemaklik soos Moab sin nie, dalk moes ons
deur baie verdrukking gaan soos Paulus (Hand. 14:22.) As dit so is moet
ons weet dat God besig is om ons uit ons afsaksels uit te kry, en ons
oorspronklike smaak. Die ou dinge moet afgebreek word. Die Here wil al
daardie wortels uittrek. Hy is besig om ons oor te gooi van een vat na ’n
ander, en weer en weer oor na ’n ander vat elke dag. Paulus skryf vir
ons hy sterf daagliks, dit is n sterwens proses van ons eie wil, elke dag
meer en meer, Jesus se vir ons in Lukas 9;23 ..en sy kruis elke dag
opneem en My volg. Die Here neem ons van een omgewing na ’n ander,
elke keer skep Hy ’n omgewing rondom ons om ons af te breek, en dan
verloor ons van ons ou smaak en geur. Keer na keer sal ons gereinig
word van ons ou smaak. Elke dag gaan ons ’n bietjie anders wees as die
vorige dag en so elke dag meer en meer. God breek nie net die negatiewe deel af nie, Hy is ook besig om ons te bou aan die positiewe kant.
As ons na die lewe van Jakob kyk, dan kan ons dit baie duidelik sien. Jakob se lewe het op ’n baie lae punt begin. Hy het gestoei met sy ouer
broer in sy moeder se baarmoeder, en gestrewe om die eersgeborene te
wees, deur aan sy broer se hakskeen vas te hou. Hy was listig en gulsig,
altyd bedrieglik en het altyd voordeel probeer trek uit ander uit. Hy het
sy eie vader bedrieg, sy broer en sy oom. Maar teen die einde was hy
bedrieg deur sy oom en sy eie seuns. Hy het sy bes probeer om vooruit
te gaan, maar teen die einde het hy, homself in hongersnood bevind.
Ons kan sê Jakob se weg was belaai met lyding. Party mense spandeer
hulle hele lewe in gemak, maar Jakob se lewe was vol droefheid. Terwyl
hy deur sy lyding gegaan het, het God hom oor en oor gebreek. Hy het
een ding na die ander gely. Maar dank God, nadat hy deur soveel lyding
gegaan het onder die hand van die Here, het hy uiteindelik ’n aanraking
van God se heiligheid gesmaak. Ons sien hierdie toe hy by Egipte gekom
het. Daar sien ons ’n nederige, sagte, skerp verfynde man. Hy was so
nederig dat hy genade kon vra van sy eie seun af. Tog was hy so fyn ingestel, dat hy profesieë kon uitspreek wat nie eers Abraham kon regkry
nie. Hy kon seëninge uitspreek wat Isak nie kon doen nie. Hy was so
waardig, dat tot Farao sy hoof gebuig het om sy seëning te kon ontvang.
Hierdie wys vir ons deur God se afbreek werk, het die nederige Jakob iemand geword wie God kon gebruik, Jakob het ’n man van God geword.
Na jare van afbreek, het God Jakob gemaak na Sy gelykenis. Daarom
kan ons hierdie mooi prentjie sien by Jakob se sterfbed, toe hy op sy
staf geleun het, en God aanbid het. Alhoewel hy siek was in sy bed, kon
hy nog steeds op sy staf leun en God aanbid. Dit bewys dat hy nog
7steeds sy pelgrims lewe onthou het, en nie sy pelgrims karakter opgegee het nie. Het ek en u dit dalk vandag opgegee vir ’n huis soos Lot?
In die begin het hy gesukkel om op te staan, maar hy het regop gesit,
sy voete langs sy bed neergesit, en geprofeteer. Nadat hy geprofeteer
het, het hy sy bene opgetrek, sy laaste asem uitgeblaas en gesterf. Wat
’n wonderlike dood.
As ons na hom kyk, die dag toe hy gebore is, is ek bevrees niemand het
‘n slegter smaak as hy gehad nie. Maar toe hy die wêreld verlaat was sy
ou smaak heeltemal weg, uit hom uit. Wat ons hier sien, is ’n man geheel oorgebou deur God. Ons moet erken en verstaan dat alles wat oor
ons kom, is vir ons ter stigting en opbouing, op een of ander manier.
God breek ons af deur allerhande lydinge. Die afbreek kan dalk baie
pynvol wees. Maar nadat ons deur al hierdie toetse en verdrukkinge
gegaan het, sal ons gebou en gestig word. Met ander woorde wanneer
toetse kom, sal dit voel of ons vaal, maar Sy genade sal ons altyd deurdra. Soos wat ons, ons toetse deurkom oor en oor, sal ons elke dag
gestig en gebou word. Baie van ons, het lanklaas bouwerk gehad. Dalk
lê al die materiaal daar, maar niks word gebou nie. Aan die eenkant sit
God ons deur moeilike omstandighede, en breek ons af deur toetse, aan
die anderkant word iets by ons bygevoeg soos wat ons, ons toetse deurkom. Dank God dat ons die dissipline van die Heilige Gees oor ons lewens het. Mag God genadig teenoor ons wees. Mag Hy ons afbreek en
oorbou deur Sy Heilige Gees, totdat ons volwassenheid bereik.......Christus sal in u plek antwoord, sondaar as u net op Hom vertrou. Hy
het u sondes op Hom geneem, Hy het u plek geneem, Hy is ook nou aan
die regterhand van die Vader om in te tree vir hulle wat op Hom vertrou.
Hy is een prokureur wat geen saak verloor nie, een Geneesheer wat
nooit vaal nie, een Vriend wat nooit Sy rug draai op Sy eie nie. My
boodskap is afgelewer en my hart is belas. God gaan u verantwoordelik
hou vir die manier wat u hier lees en die besluit wat u gaan neem. Wil u
nie maar vandag u sondes bely en Christus vertrou om u te vergewe
nie? Wil u Hom nie maar aanneem as u Verlosser nie? As u wil hoekom
nie sommer nou nie, met u hele hart, maak die saak nou uit met Hom.
Sal u nie dan asseblief die vorm hieronder teken, terwyl u Hom as u
ewige Verlosser aanneem nie?
Nadat ek u boodskap gelees het, ‘’ DISSIPLIENE DEUR DIE HEILIGE
GEES?’’, bely ek dat ek ’n skuldige sondaar is en durf nie uitstel nie in
my sonde nie, voordat ek by daardie groot wit troon oordeel moet uitkom van al die ongeredde dooies nie. Daarom hier en nou bely ek dat ek
’n sondaar is en ek vertrou Christus om my te red. Ek ontvang Hom in
my hart as my Redder vandag en vertrou dat Hy my die ewige lewe gee
en dat Hy my weghou van die laaste oordeel.
..As u in alle opregtheid en eerlikheid met u hele hart Christus aangeneem
het as u Saligmaker en Redder vandag, sal u asseblief aan my skryf en
dit aan my vertel?
Pastoor Japie Stoffberg – Posbus 187 – Albertinia – 6695
NOU SMEEK EK U OM CHRISTUS OPENLIK TE BELY EN VOLUIT VIR HOM
Kry ander om ook hierdie besluit te neem en teken hulle name ook.
GEE MY ASSEBLIEF VIR IEMAND WAT MY NODIG HET
ENIGE DONASIE IS WELKOM – ABSA - 9204129447
HIERDIE KURSUS EN BAIE ANDER, BY DOAN TV INTERNASIONAAL SE
WOORD SKOOL AANGEBIED. VANAF SO MIN AS R1200 PER 6 MAANDE,
OF R250 PER MAAND KAN U NOU INSKRYF VIR ’n DIPLOMA OF SERTIFIKAAT, DEUR DIE POS, OF OP WATTER MANIER U OOK AL PAS. BEKWAAM USELF AS N LEIER WAT N VERSKIL KAN MAAK IN U GEMEENSKAP
OF OMGEWING, U KAN ONS EPOS BY doanbedieninge@live.com of SMS
ons by 0845730880 vir verdere inligting, of skryf aan DOAN (DESIRE OF
ALL NATIONS) INTERNATIONAL TV, Posbus 187, Albertinia, 6695.910All pages:23456789InfoStackLikeShareDownloadMoreDissipline deur die Heilige Gees Published on May 16, 2012 Dissipline deur die Heilige Geeshessequaexpressad-magazineFollowRead moreRead moreSimilar toPopular nowJust for youGo explore